b'\n_START_ARTICLE_\nIrish Independent\n_START_PARAGRAPH_\nIrish Independent er den bedst s\xc3\xa6lgende avis i Irland, der h\xc3\xb8jst us\xc3\xa6dvanligt bliver udgivet i b\xc3\xa5de broadsheet- og tabloidformat. De to formater udkommer i et samlet oplag p\xc3\xa5 164.302 eksemplarer._NEWLINE_Avisen blev grundlagt af William Martin Murphy i 1905 som efterf\xc3\xb8lger til Daily Irish Independent, der i 1890\'erne havde st\xc3\xb8ttet Charles Stewart Parnell. Murphy var Parnell-modstander._NEWLINE_P\xc3\xa5skeopg\xc3\xb8ret i 1916 blev beskrevet som "sindssygt" og "kriminelt" og avisen opfordrede til, at lederne blev henrettet. En gruppe p\xc3\xa5 20 medlemmer af IRA \xc3\xb8delagde avisens trykkeri i december 1919 grundet avisens kritiske linje i forhold til IRA samt dens d\xc3\xa6kning af angrebet p\xc3\xa5 Irlands statholder i 1919. Den traditionelt nationalistiske avis Freeman\'s Journal blev overtaget af og fusioneret med Irish Independent i 1924.'